د سیاسي چارو شنونکی موسی سعادت وايي:« پاکستان چې ۴۰ کاله د ترهګرو روزنه او پالنه د ګاونډیانو په خاطر وکړه، نو دوی خپله اوس خپله په کې راګېر دي۔ تاسې د آی۔ایم۔ایف تازه راپور وګورئ، چې پاکستان یې د اتو هېوادونو په قطار کې راوستی دی، چې د پاکستان وضعیت نازک دی، اقتصادي وضعیت یې صفر دی، بهرنیان په نښه کېږي، نو دا هغه څه ول، چې دوی دا ۴۵ کاله ترهګر وروزل او وې پالل او نن په دې ستونزو کې خپله راګېر دي۔ زه وایم، دوی دې نور خپلې خلا ته پام وکړي او دې شیانو دې لاس واخلي۔»

په پاکستان کې له وروستیو ټاکنو راپدېخوا دې هېواد کې سیاسي بې ثباتي زیاته شوې او ناامني هم ورځې بلې ته په کې زور اخلي چې ان اوس په دغه هېواد کې بهرني وګړي هم خوندي نه دي، تېره میاشت په کې پنځه چینایان ووژل شول او وړمه ورځ هم دوه چاپاني وګړي۔

پاکستان وار دمخه د آی۔ایم۔ایف د پورونو د ورکړې پروګرام کې شامل دی او روانه میاشت یې د پیسو له نړیوال وجهي صندوقه څه باندې یو ملیارد ډالره پور هم ترلاسه کړی